Document ID: 31998R1436

Komisijas Regula (EK) Nr. 1436/98
(1998. gada 3. jūlijs)
par atļauju izmantot lopbarībā konkrētas piedevas
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 14. decembra Direktīvu 93/113/EK par fermentu, mikroorganismu un to preparātu izmantošanu dzīvnieku uzturā [1], kurā jaunākie grozījumi izdarīti ar Padomes Direktīvu 97/40/EK [2], un jo īpaši tās 5. pantu,
tā kā Padomes 1970. gada 23. novembra Direktīvā 70/524/EEK par barības piedevām [3], kurā jaunākie grozījumi izdarīti ar Komisijas Direktīvu 98/19/EK [4], ir paredzēts, ka jaunas piedevas vai jaunu piedevu izmantošanu var atļaut tikai saskaņā ar jaunākajiem zinātnes un tehnikas atzinumiem;
tā kā saskaņā ar Direktīvu 93/113/EK, atkāpjoties no Direktīvas 70/524/EEK, dalībvalstis drīkst uz laiku atļaut izmantot un tirgot fermentus, mikroorganismus un to preparātus, ko izmanto dzīvnieku uzturā;
tā kā dokumentu, ko dalībvalstis iesniegušas saskaņā ar 3. pantu Direktīvā 93/113/EK, pārbaude liecina, ka zināmu skaitu vielu fermentu un mikroorganismu grupās var atļaut uz laiku;
tā kā Dzīvnieku ēdināšanas zinātniskā komiteja ir sniegusi labvēlīgu atzinumu attiecībā uz minēto vielu nekaitīgumu;
tā kā šajā direktīvā paredzētie pasākumi saskan ar Barības pastāvīgās komitejas atzinumu,
IR PIEŅĒMUSI ŠO REGULU.
1. pants
Vielas, kuras pieder "fermentu" grupai un ir uzskaitītas šīs regulas I pielikumā, var atļaut izmantot kā piedevas dzīvnieku uzturā, ievērojot minētajā pielikumā ietvertos nosacījumus.
2. pants
Vielas, kuras pieder "mikroorganismu" grupai un ir uzskaitītas šīs regulas II pielikumā, var atļaut izmantot kā piedevas dzīvnieku uzturā, ievērojot minētajā pielikumā ietvertos nosacījumus.
3. pants
Šī regula stājas spēkā 1999. gada 1. jūlijā.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 3. jūlijā

Labels: 7
16
17
6